Resolute Support Mission
Resolute Support Mission eller Operation Resolute Support er den NATO-ledede mission i Afghanistan, som d. 1. januar 2015 tog over efter ISAF. Missionen har mandat fra Resolution 2189, der blev enstemmigt vedtaget i FN's Sikkerhedsråd.
Missionen blev etableret med over 16.000 soldater fra 39 lande herunder omkring 150 soldater fra Danmark. Danmarks bidrag blev vedtaget med folketingsbeslutning B25 d. 18. december 2014.
RSM er ikke en kampmission, men fokuserer på træning, rådgivning og støtte til nationale institutioner, særligt de nationale afghanske sikkerhedsstyrker. De danske styrker bidrager blandt andet til træning og rådgivning på officersskolen og specialskoler, og bidrag til transport og sikkerhed ved hovedkontoret og i Kabul Lufthavn.